2020–2021 m. UEFA čempionų lyga
2020–2021 m. UEFA čempionų lyga – 30-asis UEFA čempionų lygos turnyras (66-asis skaičiuojant nuo UEFA čempionų taurės). Turnyras prasidėjo 2020 m. rugpjūtį kvalifikacinėmis rungtynėmis ir baigėsi 2021 m. gegužės 29 d. finalo rungtynėmis Estádio do Dragão stadione Porto mieste. Turnyro pradžia vėlavo dėl kovo mėn. kilusios COVID-19 pandemijos, kuri privertė visų Europos šalių nacionalinius čempionatus užtęsti arba visai nutraukti. Kaip COVID-19 pandemijos prevencinė priemonė dauguma rungtynių vyko be žiūrovų. Iš pradžių buvo planuota, kad 2020–2021 m. UEFA čempionų lygos finalas vyks Sankt Peterburge, bet dėl koronaviruso visų finalų vietos pasislinko 1 metais pirmyn. Šių metų turnyro sistemą sudaro 5 atkrintamieji etapai, grupių etapas, ir finaliniai atkrintamieji etapai, prasidedantys aštunfinaliais. Viso turnyre dalyvavo 81 komanda.